**ՀԻՄՆԱՎՈՐՈՒՄ**

«Հայաստանի Հանրապետության կառավարության 2021 թվականի ապրիլի 22-ի **թիվ 634-Ն** որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի

|  |  |
| --- | --- |
| **1.** | **Անհրաժեշտությունը** |
|  | Հայաստանի Հանրապետության կառավարության 2021 թվականի ապրիլի 22-ի «Հ**այաստանի Հանրապետության կառավարության մի շարք որոշումներ ուժը կորցրած ճանաչելու մասին» թիվ 634 որոշման 2-րդ կետի համաձայն՝** 2022 թվականի ապրիլի 22-ից թվով 7 տեխնիկական կանոնակարգեր ուժը կորցրած են ճանաչվելու, իսկ փոխարինող իրավական ակտեր դեռևս Կառավարության կողմից ընդունված չեն: Անհրաժեշտություն է առաջացել հետաձգել նշված իրավական ակտերի ուժը կորցնելու ժամկետը՝ հնարավորություն ստանալով Կառավարության քննարկմանը ներկայացնել փոխարինող իրավական ակտերի նախագծերը: |
| **2.** | **Ընթացիկ իրավիճակը և խնդիրները** |
|  | Հայաստանի Հանրապետության կառավարության 2021 թվականի ապրիլի 22-ի «Հ**այաստանի Հանրապետության կառավարության մի շարք որոշումներ ուժը կորցրած ճանաչելու մասին» թիվ 634 որոշման ընդունման պահին որևէ նորմատիվ իրավական ակտով Կառավարությունը լիազորող նորմ չի ունեցել ընդունելու համապատասխան փոխարինող իրավական ակտեր: Հիմք ընդունելով նշված հանգամանքը՝** 2022 թվականի մարտի 4-ի «Տեխնիկական անվտանգության ապահովման պետական կարգավորման մասին» օրենքում լրացումներ և փոփոխություններ կատարելու մասին» թիվ 57-Ն օրենքի 1-ին հոդվածի համաձայն՝ արդեն իսկ գործող օրենքի 4-րդ հոդվածի վերջին պարբերությամբ Կառավարությանը վերապահվել է իրավազորող նորմ՝ տեխնիկական անվտանգության ոլորտում ընդունելու տեխնիկական անվտանգության կանոններ, նորմեր և հրահանգներ: Նշվածով պայմանավորված մշակվել և շրջանառվում են ուժը կորցնող իրավական ակտերին փոխարինող իրավական ակտերի նախագծերը, սակայն հաշվի առնելով նախագծերի ծավալը, որոշ շահագրգիռ պետական մարմինների կողմից կարծիքները, որոնք կարևոր են ոլորտի զարգացման տեսանկյունից, դեռևս չեն ներկայացվել, պետական փորձաքննության իրականացումը ևս ժամկետի առումով երկար է տևելու, ուստի անհրաժեշտություն է առաջացել երկարաձգել տեխնիկական կանոնակարգերի ուժը կորցնելու ժամկետը: |
| **3.** | **Տվյալ բնագավառում իրականացվող քաղաքականությունը** |
|  | «Հայաստանի Հանրապետության կառավարության 2021 թվականի ապրիլի 22-ի **թիվ 634-Ն** որոշման մեջ փոփոխություն մասին» Հայաստանի Հանրապետության կառավարության որոշման նախագծի բովանդակությունը համապատասխանում է իրավական ակտի որոշակիության և բացերը լրացնելու հիմնադրույթներին: |
| **4.** | **Կարգավորման նպատակը և բնույթը** |
|  | Հիմնական նպատակը՝ ուժը կորցնող իրավական ակտերին փոխարինող իրավական ակտերով ապահովելն է:  |
| **5.** | **Նախագծի մշակման գործընթացում ներգրավված ինստիտուտները և անձիք** |
|  | Նախագիծը մշակվել է Արտակարգ իրավիճակների նախարարության «Տեխնիկական անվտանգության ազգային կենտրոն» ՊՈԱԿ-ի կողմից: |
| **6.** | **Ակնկալվող արդյունքը** |
|  | «Հայաստանի Հանրապետության կառավարության 2021 թվականի ապրիլի 22-ի **թիվ 634-Ն** որոշման մեջ փոփոխություն մասին» Հայաստանի Հանրապետության կառավարության որոշման նախագծի ընդունումը կնպաստի այլևս չգործող իրավական ակտերին անմիջապես փոխարինող իրավական ակտերով ապահովելուն: |
| **Նախագծերի ընդունմամբ Հայաստանի Հանրապետության այլ իրավական ակտերում փոփոխություններ և լրացումներ կատարելու անհրաժեշտության վերաբերյալ** |
|  | Սույն նախագծի ընդունումը Հայաստանի Հանրապետության այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում: |
| **Միջազգային պայմանագրերով ստանձնած պարտավորությունների հետ համապատասխանությունը** |
|  | Սույն որոշման նախագիծը համապատասխանում է Եվրասիական տնտեսական միության շրջանակներում ՀՀ ընդունած պարտավորություններին: |
| **Պետական բյուջեում կամ տեղական ինքնակառավարման մարմինների բյուջեների վրա ազդեցության** |
|  | Սույն որոշման նախագծի ընդունումը պետական կամ տեղական ինքնակառավարման մարմիններիբյուջեներում լրացուցիչ ծախսեր և եկամուտների ավելացում չի առաջացնում: |
|  | **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ:**«Հայաստանի Հանրապետության կառավարության 2006 թվականի սեպտեմբերի 7-ի **թիվ 1945-Ն** որոշման մեջ լրացումներ կատարելու մասին» Հայաստանի Հանրապետության կառավարության որոշման նախագծի ընդունումը բխում է ՀՀ Կառավարության 2021 թվականի օգոստոսի 18-ի թիվ 1363-Ա որոշմամբ հաստատված հավելվածով ՀՀ Կառավարության 2021-2026 թթ. ծրագրից / Բաժին 1/ (ապահովվում է ջրային լողամիջոցների՝ որպես արտադրական վտանգավոր օբյեկտների անվտանգ շահագործումը, որի հանգեցնելու է տեխնածին վթարների և արտադրական դժբախտ դեպքերի կրճատմանը, որի տեղի ունենալով հնարավոր է լինեն մարդկային զոհեր, վնաս հասցվի շրջակա միջավայրին:): |

ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐ

ԱՐՄԵՆ ՓԱՄԲՈՒԽՉՅԱՆ